Jenson Button

Jenson Alexander Lyons Button (sündinud 19. jaanuaril 1980 Somersetis Frome'is) on Suurbritannia autovõidusõitja. Ta on endine vormel 1 piloot, 2009. aasta maailmameister.  

Jenson Button sõitis vormel 1 sarjas aastail 2000–2016. Pärast seda oli ta 2018. aastani McLareni testisõitja ning osales 2017. aastal ka ühel etapil. 2018. aastast võistleb Jenson Button Jaapani Super GT sarjas Kunimitsu tiimis autoga Honda NSX-GT. 

 Lapsepõlv 

Jenson Buttoni vanemad olid Simone Lyons ja endine rallikrossisõitja John Button. Jenson on saanud eesnimenime briti autotootja Jensen Motorsi (1934–1976) järgi. Jenson kasvas üles koos kolme vanema õega: Tania Katrina (s 1967), Samantha Chantali (s 1970) ja Natasha Michellega (s 1973).

 Võidusõitjakarjäär enne vormelit 

Button hakkas kardisõiduga tegelema kaheksa-aastaselt. Kardi ostis talle isa. 1991. aastal võitis ta Suurbritannia kadett-klassi meistrivõistlustel kardispordis kõik 34 etappi. Järgnesid 3 meistritiitlit Suurbritannia lahtistel meistrivõistlustel kardispordis. 1997. aastal sai temast noorim Euroopa Super A meistrivõistluste võitja. Samal aastal võitis ta Ayrton Senna mälestusvõistlused.

1998. aastal hakkas Button võistlema vormelisarjades. 1998. aastal võitis Button 18-aastaselt Briti vormel Fordi meistrivõistlused, võites 9 etappi. Arvestades ka teisi hooajal saavutatud võite, valiti Button aasta parimaks Briti saarte nooreks autosportlaseks. Auhinnaga kaasnes  õigus testida McLareni vormelit, selleks avanes Buttonil võimalus järgmise aasta lõpus.

1999. aastal sõitis Button vormel 3 sarjas. Ta võitis kolm etappi ja tuli hooaja kokkuvõttes Mark Hynesi ja Luciano Burti järel kolmandaks.

 2000: Williams 

1999. aasta lõpus testis Button lisaks McLarenile ka Prosti meeskonna autot. Tal tekkis aga võimalus saada koht  Williamsi meeskonnas, kui Williamsi meeskonna juht Frank Williams lõpetas lepingu Alessandro Zanardiga. Uue sõitja valimiseks korraldas Williams testiduelli Buttoni ja vormel 3000 sõitja Bruno Junqueira vahel. Koha meeskonnas sai Button.

Jenson Buttoni vormel 1 karjääri esimene võistlus oli Austraalia Grand Prix 12. märtsil 2000, mille ta katkestas. Järgmine sõit Brasiilias tõi seevastu 6. koha. See tegi Buttonist, kes oli 20 aastat ja 67 päeva vana, toona noorima vormel 1-s punkte teeninu. 2006. aastal ületas selle rekordi Sebastian Vettel, kes jõudis punktini veel enne 20. sünnipäeva.

Kokku sai Button hooajal 6 punktikohta, jõudmata küll poodiumile. Saadud 12 punkti andsid talle hooaja kokkuvõttes 8. koha. Ta tegi sel hooajal hulgaliselt algaja vigu. Näiteks Monzas tegi ta avarii ajal, kui võistlejad pidid rahulikult turvaauto taga sõitma. Kokkuvõttes jäi Button oma meeskonnakaaslase Ralf Schumacheri varju, kes jõudis 3 korral esikolmikusse ja 9 korda punktikohale ning oli hooaja kokkuvõttes 5.

 2001: Benetton 
Buttonil oli küll endistviisi leping Williamsiga, kuid sel hooajal sõitis ta Benettoni meeskonnas, mille oli äsja ostnud Renault. Tema asemel palkas Williams Schumacheri kõrvale Juan Pablo Montoya. Auto ei olnud konkurentsivõimeline ja selle hooaja tulemused olid Buttonil kehvad. Punktikohale tuli Button ainult korra ja lõpetas hooaja 17. kohal. Tema meeskonnakaaslane Giancarlo Fisichella tuli punktikohale 3 korral, korra isegi poodiumile, ja sai kokkuvõttes 11. koha.

 2002: Renault 

Renault nimetas Benettoni meeskonna ümber Renault F1-ks. Fisichella asemel sõitis meeskonnas Buttoni kõrval Jarno Trulli. Testisõitja oli Fernando Alonso. Kvalifikatsioonisõitudes oli Trulli märgatavalt parem, aga võistlussõitudes kippus Button teda edestama. Kumbki ei jõudnud kordagi poodiumile, kuid kogusid üsna palju punkte. Button oli kokkuvõttes 7. ja Trulli 8.

 2003–2005: BAR 
Hoolimata eelmise hooaja tulemustest laskis Renault Buttoni lahti ja palkas tema asemele Alonso, kes tuli hooajal kuuendaks (Trulli oli 8.).

Sellegipoolest ei jäänud Button tööta: BAR palkas ta Jacques Villeneuve'i kõrvale. Button sõitis korduvalt punktikohale, saamata küll kordagi poodiumile, ja oli kokkuvõttes 9. Villeneuve'i peeti küll meeskonna liidriks, kuid kanadalane suutis punktikohale sõita ainult 2 korral ning jäi 16. kohale. Tema asemele võeti senine testsõitja Takuma Satō.

2004. aastal oli BAR märgatavalt parem. Juba teisel etapil Malaisias jõudis Button esimest korda elus poodiumile, kui tuli Michael Schumacheri ja Montoya järel kolmandaks. Juba neljandal etapil San Marinos tuli Button Schumacheri järel teiseks. Etapivõit jäi sel hooajal küll saamata, kuid poodiumile tuli Button 10 korral ning punktidele jõudis kõigil kordadel, mil etapi lõpetas. Kokkuvõttes tuli Button 85 punktiga Schumacheri ja Häkkise järel kolmandaks. Satō tuli poodiumile ainult korra ja oli hooaja kokkuvõttes 8.

2005. aasta hooaeg oli jälle halvem. Pärast 9 etappi polnud BAR-il veel ühtki punkti. Nimelt tühistati BAR-i sõitjate Marino GP tulemus (Button oli lõpetanud 3. ja Satō  5. kohal) ja BAR sai kaheks etapiks sõidukeelu. Nimelt avastati, et BAR-i auto kasutas reeglitevastaselt bensiini ballastina, seetõttu sai auto lõpetada raskemana kui lubatud miinimum, aga distantsi jooksul kergemana sõita. Sõidukeelu ajal tegutses Button kommentaatorina. Ülejäänud 10 etapil lõpetas Button küll alati punktikohal, kuid kokkuvõttes piisas sellest vaid 9. kohaks. Satō sai 1 punkti ja oli 23.

 2006–2008: Honda 
2006. aastal ostis Honda BAR-i ära. Huvitaval kombel kaasnes sellega jaapanlase Satō lahtilaskmine. Tema asemele palgati Rubens Barrichello. Button jõudis 3 korral poodiumile, sh sai ta Ungaris oma elu esimese etapivõidu. Kokkuvõttes andsid 56 punkti talle 6. koha. Barrichello poodiumile ei jõudnud ja oli 30 punktiga 7. Button sai oma elu esimese etapivõidu 113. katsel, mis ei ole siiski vormelimaailmas rekord, sest Barrichello jõudis etapivõiduni alles oma 124. võistlusel.

Järgmised kaks aastat tähistasid Honda allakäiku. Button ei mahtunud kordagi poodiumile ja punktide saamisegagi oli raskusi. 2007. aastal oli Button 6 punktiga 15., Barrichello 0 punktiga 20. Järgmisel aastal oli vastupidi: Barrichello jõudis korra isegi poodiumile ning sai kokkuvõttes 11 punktiga 14. koha, Button sai 3 punktiga 18. koha.

 2009 

Honda loobus vormel 1-s osalemast ning oli oht, et Button ja Barrichello jäävad töötuks. Õnnekombel ostis meeskonna ära Ross Brawn. Auto osutus väga konkurentsivõimeliseks ja Button võitis 2009. aastal esimesest seitsmest etapist kuus. Varem olid seda suutnud ainult Jim Clark ja Michael Schumacher.

Jenson Button tuli 2009. aasta maailmameistriks eelviimasel, Brasiilia etapil 18. oktoobril.

 Saavutused 
1989/1996 – kardisport, 3. koht World Cupil 1996
1997 – Kart Super A meister (Euroopa)
1998 – vormel Fordi ja Ford Festivali meister
1999 – vormel 3, 3. koht 3 võiduga
2000 – vormel 1 (Williams), 8. koht, 12 punkti
2001 – vormel 1 (Benetton), 17. koht, 2 punkti
2002 – vormel 1 (Renault), 7. koht, 14 punkti
2003 – vormel 1 (BAR), 9. koht, 17 punkti
2004 – vormel 1 (BAR), 3. koht, 85 punkti
2005 – vormel 1 (BAR), 9. koht, 37 punkti
2006 – vormel 1 (Honda), 6. koht, 56 punkti
2007 – vormel 1 (Honda), 15. koht, 6 punkti
2008 – vormel 1 (Honda), 18. koht, 3 punkti
2009 – vormel 1 (Brawn GP), maailmameister, 95 punkti

 Meeskonnad 
2000 BMW Williams
2001 Mild Seven Benetton
2002 Mild Seven Renault
2003–2005 Lucky Strike BAR Honda 
2006 Lucky Strike Honda
2007–2008 Honda
2009 Brawn GP
2010 McLaren

 Vormel 1 tulemused 
 Aasta  Tiim  1  2  3  4  5  6  7  8  9  10  11  12  13  14  15  16  17  18  19  20  21  Koht  Punktid 2000 Williams AUSKat BRA6 SMRKat GBR5 ESP17 EUR10 MONKat CAN11 FRA8 AUT5 GER4 HUN9 BEL5 ITAKat USAKat JPN5 MYSKat 8. 12 2001 Benetton AUSKat MYS11 BRA10 SMR12 ESP15 AUTKat MON7 CANKat EUR13 FRA16 GBR15 GER5 HUNKat BELKat ITAKat USA9 JPN7 17. 2 2002 Renault AUSKat MYS4 BRA4 SMR5 ESP12 AUT7 MONKat CAN15 EUR5 GBR12 FRA6 GERKat HUNKat BELKat ITA5 USA8 JPN6 7. 14 2003 BAR AUS10 MYS7 BRAKat SMR8 ESP9 AUT4 MONDNS CANKat EUR7 FRAKat GBR8 GER8 HUN10 ITAKat USAKat JPN4 9. 17 2004 BAR AUS6 MYS3 BAH3 SMR2 ESP8 MON2 EUR3 CAN3 USAKat FRA5 GBR4 GER2 HUN5 BELKat ITA3 CHN2 JPN3 BRAKat 3. 85 2005 BAR AUS11 MYSKat BAHKat SMRDSQ ESPEX MONEX EUR10 CANKat USADNS FRA4 GBR5 GER3 HUN5 TUR5 ITA8 BEL3 BRA7 JPN5 CHN8 9. 37 2006 Honda BAH4 MYS3 AUS10 SMR7 EURKat ESP6 MON11 GBRKat CAN9 USAKat FRAKat GER4 HUN1 TUR4 ITA5 CHN4 JPN4 BRA3 6. 56 2007 Honda AUS15 MAL12 BHRkatk ESP12 MON11 CANkatk USA12 FRA8 GBR10 EURkatk HUNkatk TUR13 ITA8 BELkatk JPN11 CHN5 BRAkatk 15. 6 2008 Honda AUSkatk MAL10 BHRkatk ESP6 TUR11 MON11 CAN11 FRAkatk GBRkatk GER17 HUN12 EUR13 BEL15 ITA15 SIN9 JPN14 CHN16 BRA13 18. 3 2009 Brawn GP AUS1 MAL1 CHN3 BHR1 ESP1 MON1 TUR1 GBR6 GER5 HUN7 EUR7 BELkatk ITA2 SIN5 JPN8 BRA5 ABU3  1. 95 2010 McLaren BHR7 AUS1 MAL8 CHN1 ESP5 MONkatk TUR2  CAN2 EUR3 GBR4 GER5 HUN8 BELkatk ITA2 SIN4 JPN4 KOR12 BRA5 ABU3 5. 214 2011 McLaren AUS6 MAL2 CHN4 TUR6  ESP3 MON3 CAN1 EUR6 GBRkatk GERkatk HUN1 BEL3 ITA2 SIN2 JPN1 KOR4 IND2 ABU3 BRA3 2. 270 2012 McLaren AUS1 MAL14 CHN2 BHR18 ESP9 MON16 CAN16 EUR8 GBR10 GER2 HUN6 BEL1 ITAkatk SIN2 JPN4 KORkatk IND5 ABU4 USA5 BRA1 5. 188 2013 McLaren AUS9 MAL17 CHN5 BAH10 ESP8 MON6 CAN12 GBR13 GER6 HUN7 BEL7 ITA10 SIN7 KOR8 JPN9 IND14 ABU12 USA10 BRA4 9. 73 2014 McLaren AUS3 MAL6 BAH17 CHN11 ESP11 MON6 CAN4 AUT11 GBR4 GER8 HUN10 BEL6 ITA8 SINkatk JPN5 RUS4 USA12 BRA4 ABU5 8. 126 2015 McLaren AUS11 MALkatk CHN14 BAH– ESP16 MON8 CANkatk AUTkatk GBRkatk HUN9 BEL14 ITA14 SINkatk JPN16 RUS9 USA6 MEX14 BRA14 ABU12 16. 16 2016 McLaren AUS14 BAHkatk CHN13 RUS10 ESP9 MON9 CANkatk EUR AUT GBR HUN GER BEL ITA SIN MAL JPN USA MEX BRA ABU 16. 5

 Välislingid 

 Jenson Buttoni ametlik koduleht (inglise keeles)



Kategooria:Suurbritannia Vormel 1 piloodid
Kategooria:Inglismaa sportlased
Kategooria:Sündinud 1980